**Ordinul nr. 590 din 12 noiembrie 2008**

**Ordinul nr. 590 din 12 noiembrie 2008 privind aprobarea instructiunilor pentru aplicarea Articolul 78 din Legea nr. 448/2006 privind protectia si promovarea drepturilor persoanelor cu handicap.**

EMITENT: MINISTERUL MUNCII, FAMILIEI SI EGALITATII DE SANSE AUTORITATEA NATIONALA PENTRU PERSOANELE CU HANDICAP PUBLICAT IN: MONITORUL OFICIAL NR. 817 din 5 decembrie 2008

Vazand Referatul nr. 19.163 din data de 6 noiembrie 2008, prin care s-a solicitat aprobarea instructiunilor, avand in vedere prevederile Articolul 57 din Hotararea Guvernului nr. 268/2007 pentru aprobarea Normelor metodologice de aplicare a Legii nr. 448/2006 privind protectia si promovarea drepturilor persoanelor cu handicap, in temeiul Articolul 5 alin. (4) din Ordonanta Guvernului nr. 14/2003 privind infiintarea, organizarea si functionarea Autoritatii Nationale pentru Persoanele cu Handicap, aprobata cu modificari si completari prin Legea nr. 239/2003, cu modificarile si completarile ulterioare, presedintele Autoritatii Nationale pentru Persoanele cu Handicap emite urmatorul ordin:

**Articolul 1**

Se aproba Instructiunile pentru aplicarea Articolul 78 din Legea nr. 448/2006 privind protectia si promovarea drepturilor persoanelor cu handicap, prevazute in anexa care face parte integranta din prezentul ordin.

**Articolul 2**  
Prezentul ordin se publica in Monitorul Oficial al Romaniei, Partea I.  
Presedintele Autoritatii Nationale pentru Persoanele cu Handicap, Elena-Roxana Badea  
Bucuresti, 12 noiembrie 2008.

**Nr. 590. ANEXA 1 INSTRUCtIUNI pentru aplicarea Articolul 78 din Legea nr. 448/2006 privind protectia si promovarea drepturilor persoanelor cu handicap**

**Articolul 1**  
Suma datorata de autoritatile si institutiile publice, persoanele juridice, publice sau private, care nu angajeaza persoane cu handicap, reprezentand 50% din salariul de baza minim brut pe tara inmultit cu numarul de locuri de munca in care nu au angajat persoane cu handicap sau achizitionarea de produse sau servicii de la unitati protejate autorizate, pe baza de parteneriat, in suma echivalenta cu suma datorata la bugetul de stat, se declara la pozitia 25 "Varsaminte de la persoanele juridice pentru persoanele cu handicap neincadrate" din formularul 100 "Declaratie privind obligatiile de plata la bugetul de stat", aprobat prin Ordinul presedintelui Agentiei Nationale de Administrare Fiscala nr. 101/2008 privind aprobarea modelului si continutul formularelor utilizate pentru declararea impozitelor, taxelor si contributiilor cu regim de stabilire prin autoimpunere sau retinere la sursa, cu completarile ulterioare.

**Articolul 2**  
(1) Numarul de angajati care se ia in calcul este numarul mediu de angajati din luna.  
(2) Se determina numarul mediu lunar de salariati din fiecare luna ca medie aritmetica simpla rezultata din suma efectivelor zilnice de salariati din luna respectiva, inclusiv zilele de repaus saptamanal, zilele de sarbatori legale si alte zile in care, potrivit dispozitiilor legale, nu se lucreaza, impartita la numarul total de zile calendaristice. In efectivele zilnice nu vor fi inclusi salariatii aflati in concediu fara plata, cei aflati in greva, cei detasati la lucru in strainatate si nici cei ale caror contracte individuale de munca sunt suspendate. Pentru fiecare zi de repaus saptamanal sau de sarbatoare legala se vor lua in calcul efectivele de salariati din ziua lucratoare precedenta, cu exceptia persoanelor al caror contract individual de munca a incetat in acea zi.  
(3) Salariatii care nu sunt angajati cu norma intreaga vor fi inclusi in numarul mediu proportional cu timpul de lucru prevazut in contractul individual de munca.

**Articolul 3**  
Procentul de 4% rezultat conform legii va fi un numar format din doua zecimale, care se va inmulti cu 50% din salariul minim brut pe tara stabilit prin hotarare a Guvernului in vigoare in luna pentru care se plateste.

**Articolul 4**  
Achizitionarea produselor de la unitatile protejate poate fi partiala, existand posibilitatea platii doar a sumei neacoperite pana la cea stabilita potrivit Legii nr. 448/2006, republicata, cu modificarile si completarile ulterioare.

**Articolul 5**  
In situatia in care operatorul economic achizitioneaza produse sau servicii de la unitati protejate autorizate potrivit legii, pe baza de parteneriat, in suma mai mica decat suma datorata bugetului de stat, operatorul economic va datora bugetului de stat diferenta de suma.

**Articolul 6**  
In situatia in care operatorul economic achizitioneaza produse sau servicii de la unitati protejate autorizate potrivit legii, pe baza de parteneriat, in suma mai mare decat suma datorata bugetului de stat in luna respectiva, operatorul economic nu datoreaza nicio suma bugetului de stat, iar diferenta in plus se reporteaza in luna urmatoare, in sensul diminuarii de plata.

**Articolul 7**  
In contextul incadrarii in munca, prin persoana cu handicap se intelege si persoana invalida gradul III.